Olympesch Summerspiller 2020
D'Olympesch Summerspiller 2020, offiziell d'Spiller vun der XXXII. Olympiad genannt, hätten ursprénglech vum 24. Juli bis den 9. August 2020 zu Tokio ofgehale solle ginn. 

Nom Ausbroch vun der Otemweeërkrankheet COVID-19 an der weltwäiter COVID-19-Pandemie gouf iwwer e Verleeë vun de Spiller diskutéiert. De 24. Mäerz 2020 huet den Internationalen Olympesche Kommitee decidéiert, fir d'Spiller op 2021 ze verleeën. Den 30. Mäerz gouf du bekannt gemaach, datt d'Spiller vum 23. Juli bis den 8. August 2021 ofgehale ginn.

Et gouf weiderhi festgehalen, datt d'Olympesch Flam a Japan bleiwe géif an datt den Numm Olympesch Spiller Tokio 2020 a Paralympesche Spiller Tokio 2020 bestoe bléif.

Um Spaweck 

 Websäit vun de Summerspiller 2020 beim I.O.K.
 Offiziell Websäit vun de Summerspiller 2020

 
Tokio